### 14.    Samarbejde med De Grønne Interessenter

**Åbent**

Sagsnr.: 326-2015-70347       J.nr.: 00.01.00            Dokumentnr.:
326-2016-88974

**Sagstype**

Beslutning.

**Resume og sagens baggrund**

Teknik- og Miljøudvalget har på
sit møde med Dialoggruppen De Grønne Interessenter den 2. december 2015
besluttet at se nærmere på samarbejde og samarbejdsformen. Hensigten er, at få
mest mulig kvalitet ud af tiden, der bruges sammen. Det foreslås, at der
fremover holdes færre men længere møder, hvor der er mulighed for at gå i
dybden med forskellige emner og at kommissoriet tilrettes. Derudover skal en
tilretning af kommissoriet drøftes og en indledende drøftelse af, om der på
sigt eventuelt skal ske en sammenlægning af Dialoggruppen De Grønne
Interessenter og Det Grønne Råd.

**Indstillinger**

Chefen for Plan, Byg og Miljø indstiller, at:

1. Dialoggruppen De
Grønne Interessenter og Teknik- og Miljøudvalget fremover holder 3 årlige møder
af 2 timers varighed. Møderne afholdes i februar, juni og oktober måned.

2. I 2016 afholdes
møderne i august og i oktober 2016.

3. Kommissoriet for
Dialoggruppen De Grønne Interessenter drøftes i dialoggruppen på mødet i
august.

4. Det drøftes, om
der på sigt eventuelt skal ske en sammenlægning af Dialoggruppen De Grønne
Interessenter og Det Grønne Råd

**Behandling**

Teknik- og Miljøudvalget.

**Sagsfremstilling**

Teknik- og Miljøudvalget har hidtil holdt 4 årlige møder af
en times varighed med Dialoggruppen De Grønne Interessenter. Dialoggruppen
består af 1 fra Friluftsrådet, 1 fra Danmarks Naturfredningsforening, 2 fra Det
Grønne Råd, 1 fra landbruget og 1 fra erhverv/turisme.

Det er fortsat et stor ønske, at involvere foreninger,
borgere, erhvervsliv mv. i arbejdet med natur og miljø i Kalundborg Kommune. Et
godt samarbejde er med til at kvalificere beslutningsgrundlaget, bidrager med
idéer og øger samspillet mellem kommunen og borgerne.

Formålet med Dialoggruppen de Grønne interessenter jf.
kommissoriet er, at etablere et koordinerende organ, der arbejder for at
repræsentere alle de grønne interessenter i dialogen og som sikrer en
kontinuerlig og konstruktiv dialog om kommunens arbejde med natur, miljø og
fysisk planlægning.

Formålet kan suppleres med muligheden for en fleksibel ramme
for at arbejde med konkrete temaer og projekter ved at nedsætte arbejdsgrupper,
som i en periode kan arbejde med konkrete emner.

Hensigten med en ændret møderække er, at få mest mulig
kvalitet ud af tiden, der bruges sammen. Det foreslås, at Dialoggruppen De
Grønne Interessenter og Teknik- og Miljøudvalget holder 3 årlige møder af 2
timers varighed. Ved at holde færre men længere møder, vil der være mulighed
for at gå i dybden med forskellige emner og dermed kvalificere beslutningsgrundlaget
og dialogen.

Det foreslås, at møderækken ændres til 3 årlige møder, et
møde i februar, et i juni og et i oktober. For resten af 2016 foreslås møderne
afholdt i august og oktober.

Udover [adresse] grønne Interessenter er der i
Kalundborg Kommune også nedsat et Grønt Råd. Formålet med Det Grønne Råd er at
etablere et rådgivende forum til overordnede principper, planer og politikker.
Det Grønne Råd har 13 medlemmer fra interesseorganisationer og erhverv udover
administrationen. 2 medlemmer fra Det Grønne Råde deltager i dialoggruppen de
grønne interessenter. Deltagelsen i Det Grønne Råd har de seneste år været
faldende og der deltager typisk ca. 7 personer udover administrationen.

Formålet med både Dialoggruppen De Grønne Interessenter og
Det Grønne Råd er overordnet et ønske om at involvere foreninger, borgere, erhvervsliv
mv. i arbejdet med Natur og Miljø i Kalundborg Kommune. Det tekniske område
foreslår, at det drøftes om der eventuelt på længere sigt skal ske en
sammenlægning af de to grupper/råd.

**Økonomiske konsekvenser**

Ingen bemærkninger.

**Bilag**

|  |  |
| --- | --- |
| Eksisterende kommissorium for Dialoggruppen De Grønne Interessenter | 326-2016-112052 |